การกำกับดูแลกิจการ

คณะกรรมการบริษัทฯ เป็นผู้กำหนดนโยบาย กำกับ ดูแลกระบวนการบริหารการจัดการของบริษัทฯ
ให้สอดคล้องตามเกณฑ์การปฏิบัติที่ดีเลิศ 15 ประการของตลาดหลักทรัพย์แห่งประเทศไทย

1.  นโยบายเกี่ยวกับการกำกับดูแลกิจการ

  คณะกรรมการบริษัทฯ ได้กำหนดนโยบายการกำกับดูแลกิจการ
  ปฏิบัติต่อผู้มีส่วนได้เสียอย่างเท่าเทียมเป็นธรรม เพื่อเพิ่มความโปร่งใส
  และเพิ่มความเชื่อมั่นในแก่ผู้ถือหุ้น ผู้ลงทุนและผู้เกี่ยวข้องทุกฝ่าย สามารถตรวจสอบได้
  ตระหนักในสิทธิและความเท่าเทียมกันของผู้ถือหุ้นทุกราย
  คณะกรรมการมีความมุ่งมั่นในการสร้างมูลค่าเพิ่มแก่กิจการในระยะยาว
  มีจริยธรรมในการดำเนินธุรกิจ บริหารงานด้วยความรอบคอบและระมัดระวัง
  รับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอ
  เพื่อให้เกิดประโยชน์สูงสุดต่อผู้ถือหุ้นดูแลมิให้เกิดปัญหาความขัดแย้งทางผลประโยชน์
  และรับผิดชอบต่อการตัดสินใจ

2.  ผู้ถือหุ้น สิทธิและความเท่าเทียมกัน

  บริษัทให้ความสำคัญของสิทธิของผู้ถือหุ้น มีการกำหนดไว้ข้อบังคับของบริษัท
  ในการเข้าถึงข้อมูลของบริษัท โดยการประชุม บริษัทฯ
  ดำเนินการจัดส่งหนังสือเชิญประชุมพร้อมระบุวาระการประชุม
  เพื่อพิจารณาก่อนประชุมล่วงหน้าทุกครั้ง โดยในแต่ละวาระมีความเห็นของกรรมการประกอบ
  ผู้ถือหุ้นทุกรายได้รับเชิญให้เข้าร่วมการประชุมประจำปี
  ผู้ถือหุ้นมีสิทธิออกเสียงได้ตามจำนวนหุ้นที่ถือ

3.  สิทธิของผู้มีส่วนได้เสีย

  บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
  พนักงานและผู้บริหาร หรือผู้มีส่วนได้เสียภายนอก ได้แก่ ลูกค้า เจ้าหนี้ รวมถึงชุมชน
  ทั้งนี้บริษัทฯจะปฏิบัติตามข้อกำหนดของกฎหมายและกฎระเบียบของหน่วยงานที่เกี่ยวข้อง
  และตระหนักถึงแรงสนับสนุนจากผู้มีส่วนได้เสียต่าง ๆ
  ซึ่งจะสร้างความสามารถในการสร้างมูลค่าเพิ่มและความสำเร็จในระยะยาวของบริษัทได้

4.  การประชุมผู้ถือหุ้น

  บริษัทฯ กำหนดให้มีการประชุมผู้ถือหุ้นอย่างน้อยปีละ 1 ครั้ง ในการประชุมแต่ละครั้ง บริษัทฯ
  ได้จัดส่งหนังสือเชิญประชุมพร้อมวาระการประชุมให้ผู้ถือหุ้นพิจารณาก่อนเข้าร่วมประชุมทุกครั้ง
  เพื่อสิทธิประโยชน์ของผู้ถือหุ้น มีโอกาสในการสอบถามและแสดงความเห็นในการประชุมได้

5.  ภาวะผู้นำและวิสัยทัศน์

  คณะกรรมการได้มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมายและแผนธุรกิจ
  ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจไว้อย่างมีประสิทธิภาพและ

  ประสิทธิผล เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น
  ทั้งนี้ไม่รวมถึงรายการที่ต้องขอความเห็นจากผู้ถือหุ้นตามข้อกำหนดของสำนักงานกำกับหลักทรัพย์และตลาดหลักทรัพย์

6.  ความขัดแย้งทางผลประโยชน์

  คณะกรรมการได้พิจารณาอย่างเหมาะสมรอบคอบเมื่อมีรายการที่อาจมีความขัดแย้งทางผลประโยชน์หรือรายการเกี่ยวโยงกัน
  เพื่อให้เกิดความโปร่งใสและยุติธรรมต่อการตัดสินใจเพื่อดำเนินการ
  ภายใต้ข้อกำหนดการปฏิบัติตามหลักเกณฑ์ของตลาดหลักทรัพย์แห่งประเทศไทย
  โดยราคาและเงื่อนไขเสมือนทำรายการกับคู่ค้าภายนอก รวมทั้งการดูแลเรื่องการใช้ข้อมูลภายใน
  ได้กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
  และห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยต่อบุคคลภายนอกโดยเด็ดขาด
  หรือบุคคลที่ไม่มีหน้าที่เกี่ยวข้อง

7.  จริยธรรมธุรกิจ

  การดำเนินธุรกิจของบริษัทฯ คณะกรรมการ ได้กำหนดและติดตามให้ผู้ที่เกี่ยวข้อง ผู้บริหาร
  และพนักงานทุกฝ่าย ได้ยึดเป็นแนวทางปฏิบัติหน้าที่ด้วยความซื่อสัตย์ สุจริตและเที่ยงธรรม
  ทั้งการปฏิบัติต่อบริษัทและผู้มีส่วนได้เสียทุกกลุ่ม สาธารณชน และสังคม อย่างเคร่งครัด

8.  การถ่วงดุลของกรรมการที่ไม่เป็นผู้บริหาร

  คณะกรรมการบริษัทฯ มีจำนวน 11 ท่าน โดยมีคณะกรรมการตรวจสอบจำนวน 3 ท่าน
  และกรรมการที่ไม่ได้เป็นผู้บริหารหรือกรรมการที่ไม่เป็นตัวแทนผู้ถือหุ้นใหญจำนวน 3 ท่าน
  ซึ่งเป็นอิสระและไม่มีส่วนได้เสียในการบริหารงานของบริษัทฯ

9.  การรวมหรือแยกตำแหน่ง

  โครงสร้างคณะกรรมการของบริษัทฯ
  ประกอบด้วยกรรมการที่เป็นอิสระและไม่มีส่วนได้เสียในการบริหารงานมีจำนวนมากว่ากึ่งหนึ่งของกรรมการทั้งคณะ
  เพื่อให้เกิดการถ่วงดุลและการสอบทานการบริหารงานได้

10. ค่าตอบแทนของกรรมการและผู้บริหาร

  บริษัทได้กำหนดนโยบายค่าตอบแทนไว้ชัดเจน โปร่งใส
  กรรมการที่ได้รับมอบหมายให้มีหน้าที่ความรับผิดชอบเพียงพอและเหมาะสมตามปริมาณงานที่เพิ่มมากขึ้น
  ได้รับค่าตอบแทนที่เหมาะสมกับหน้าที่และความรับผิดชอบ

11. การประชุมคณะกรรมการ

  ในการประชุมคณะกรรมการแต่ละครั้ง
  บริษัทได้มี่จัดหนังสือเชิญประชุมพร้อมพร้อมระเบียบวาระการประชุมและเอกสารก่อนการประชุมและกำหนดวาระชัดเจนล่วงหน้า
  และมีการพิจารณาผลการดำเนินงานของบริษัท ทั้งนี้
  ได้มีการจดบันทึกการประชุมเป็นลายลักษณ์อักษร จัดเก็บรายงานการประชุม
  พร้อมให้กรรมการและผู้ที่เกี่ยวข้องตรวจสอบได้

12. คณะอนุกรรมการ

  คณะกรรมการบริษัทฯ ได้แต่งตั้งคณะกรรมการตรวจสอบ จำนวน 3 ท่าน และกรรมการอิสระ 2
  ท่าน ทุกท่านเป็นกรรมการที่เป็นอิสระต่อการปฏิบัติหน้าที่ที่รับผิดชอบอย่างชัดเจน
  เพื่อปฏิบัติให้ได้ตามกฎหมาย และข้อกำหนดพิจารณาและดำเนินการสอบทานรายงานทางการเงิน
  ประสานงานกับผู้สอบบัญชีของบริษัทฯ ให้คำปรึกษาและพิจารณาทบทวน
  ผลการตรวจสอบและข้อเสนอแนะกับผู้สอบบัญชี
  ติดตามการดำเนินการของฝ่ายจัดการต่อข้อเสนอแนะดังกล่าว

  บริษัทฯ ยังไม่มีอนุกรรมการกำหนดค่าตอบแทน

13. ระบบการควบคุมและการตรวจสอบภายใน

  บริษัทฯ ได้ให้ความสำคัญต่อระบบควบคุมภายในทั้งในระดับบริหาร
  และระดับปฏิบัติงานที่มีประสิทธิภาพ จึงได้กำหนดภาระหน้าที่อำนาจการดำเนินการของผู้ปฏิบัติงาน
  ผู้บริหาร แบ่งแยกหน้าที่ผู้ปฏิบัติงานเป็นไปอย่างมีประสิทธิภาพและประสิทธิผล
  มีการควบคุมดูแลการใช้ทรัพย์สินของบริษัทให้เกิดประโยชน์
  และได้มีการดูแลป้องกันทรัพย์สินมิให้ผู้บริหารและพนักงานนำไปใช้โดยมิชอบ
  และจัดให้มีระบบรายงารการเงินเสนอผู้บริหารสายงานที่รับผิดชอบ

14. รายงานของคณะกรรมการ

  คณะกรรมการ เป็นผู้รับผิดชอบต่องบการเงินรวมของบริษัทฯ
  และสารสนเทศทางการเงินที่ปรากฎในรายงานประจำปี
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
  โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  และมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

15. ความสัมพันธ์กับผู้ลงทุน

  คณะกรรมการบริษัทตระหนักดีว่าข้อมูลของบริษัทฯ ทั้งที่เกี่ยวกับการเงินและที่ไม่ใช่การเงิน
  ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้เสียของบริษัท
  จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
  ตรงต่อความเป็นจริง ชื่อถือได้ สม่ำเสมอ และทันเวลา ซึ่งฝ่ายบริหารของบริษัทฯ
  ได้ให้ความสำคัญและยึดถือปฏิบัติมาโดยตลอด ในส่วนของงานด้านผู้ลงทุนสัมพันธ์นั้น บริษัทฯ
  ยังไม่จัดตั้งหน่วยงานขึ้นเฉพาะ ซึ่งผู้ลงทุนสามารถติดต่อขอทราบข้อมูลบริษัทฯ
  จากกรรมการผู้อำนวยการได้โดยตรง เนื่องจากกิจกรรมในเรื่องดังกล่าวยังไม่มากนัก